17. februāris

17. februāris ir gada 48. diena pēc Gregora kalendāra. Līdz gada beigām ir atlikušas 317 (318 garajā gadā) dienas.

Vārda dienas 
Donats, Konstance

Notikumi 
 1753. gads — Zviedrijā sakarā ar pāreju no Jūlija kalendāra un Gregora kalendāru nākamā diena pēc 17. februāra bija 1. marts.
 1824. gads — Simons Bolivars stājās Peru prezidenta amatā.
 1854. gads — izveidota Oranjes brīvvalsts.
 1867. gads:
 pirmais kuģis izbrauca caur Suecas kanālu.
 Ģula Andrāši stājās Ungārijas premjerministra amatā.
 1868. gads — atklāts asteroīds 97 Kloto.
 1901. gads — dibināts Norvēģijas futbola klubs Ranheim Fotball.
 1917. gads — pie Tērbatas veterinārā institūta dibināta studentu korporācija Latvia
 1927. gads — Latvijā dibināta studenšu korporācija Selga.
 1937. gads — Rudolfs Holsti aizstāja Kiesti Kallio Somijas premjerministra amatā, jo Kallio tika iecelts par Somijas prezidentu.
 1947. gads — Amerikas Balss sāka raidīt uz PSRS.
 1949. gads — Haims Veicmans stājās pirmā Izraēlas prezidenta amatā.
 1959. gads — Vanguard projekts: palaists Vanguard 2, pirmais meteoroloģiskais pavadonis, kas veica mākoņu segas novērojumus.
 1972. gads — Džūlio Andreoti stājās Itālijas premjerministra amatā.
 1975. gads — Grenāda iestājās UNESCO.
 1979. gads — sākās Ķīnas—Vjetnamas karš.
 1995. gads — apstiprināts Vangažu ģerbonis.
 1996. gads — ar trīspakāpju nesējraķeti Delta II palaista kosmosa zonde NEAR Shoemaker.
 1997. gads:
 Latvija ratificēja konvenciju par pasaules kultūras un dabas mantojuma aizsardzību;
 Navāzs Šarīfs stājās Pakistānas premjerministra amatā.
 2000. gads — Microsoft izlaida operētājsistēmu Windows 2000.
 2003. gads — daļā Londonas tika ieviesta satiksmes nodeva.
 2004. gads — atklāts asteroīds Orks.
 2005. gads — Kolinda Grabara-Kitaroviča stājās Ungārijas Ārlietu un Eiropas integrācijas ministres amatā.
 2006. gads — 1800 cilvēku gāja bojā dubļu nogruvumā Leites salā Filipīnās.
 2008. gads:
 Kosova pasludināja neatkarību no Serbijas;
 apstiprināts Kosovas karogs;
 Zviedrijas pilsētā Estešundā noslēdzās 42. Pasaules čempionāts biatlonā.
 2011. gads — pēc apšaudes Jēkabpilī iekšlietu ministre Linda Mūrniece iesniedza demisijas rakstu.
 2012. gads — Vācijas prezidents Kristians Vulfs atkāpās no amata.
 2013. gads — Čehijā, Nove Mesto Morāvijā noslēdzās 46. Pasaules čempionāts biatlonā.
 2015. gads — ar nesējraķeti Sojuz-U tika palaists kravas kuģis Progress M-26M, kurš tajā pašā dienā saslēdzās ar SKS.
 2016. gads — ar nesējraķeti H-IIA tika palaista Japānas orbitālā observatorija Hitomi.

Kultūra 
 2005. gads — izdots grupas Lordi albums The Monster Show.
 2008. gads — Rīgā norisinājās dziedātājas Riannas koncerts The Good Girl Gone Bad Tour.
 2009. gads — izdota videospēle Grand Theft Auto: The Lost and Damned.
 2017. gads — filmas "Logans" pirmizrāde.

Dzimuši 
 1626. gads — Fabiāns fon Ferzens (Fabian von Fersen), vācbaltu karavīrs un valstsvīrs (miris 1677. gadā)
 1653. gads — Arkandželo Korelli (Arcangelo Corelli), itāliešu baroka mūzikas komponists un vijolnieks (miris 1713. gadā)
 1699. gads — Georgs Venceslauss fon Knobelsdorfs (Georg Wenzeslaus von Knobelsdorff), vācu arhitekts (miris 1753. gadā)
 1769. gads — Oto Rozenbergers (Otto Rosenberger), vācbaltiešu valodnieks, letonists un pedagogs (miris 1856. gadā)
 1821. gads — Lola Montesa (Lola Montez), īru izcelsmes dejotāja (mirusi 1861. gadā)
 1836. gads — Gustavo Adolfo Bekers (Gustavo Adolfo Bécquer), spāņu dzejnieks un rakstnieks (miris 1870. gadā)
 1851. gads — Jānis Lakše-Lasmanis, latviešu grafiķis un zīmēšanas skolas pamatlicējs (miris 1885. gadā)
 1859. gads — Aņisims Rekaševs, latviešu ārsts (miris 1955. gadā)
 1860. gads — Toms Sēbergs (Tom Seeberg), norvēģu sporta šāvējs, olimpiskās sudraba medaļas ieguvējs (miris 1938. gadā)
 1862. gads — Eižens Šmits (Eugen Schmidt), dāņu sporta šāvējs, vieglatlēts un virves vilkšanas pārstāvis, olimpiskais čempions virves vilkšanā (miris 1931. gadā)
 1873. gads — Augustīns Pētersons, pirmais Latvijas pareizticīgo baznīcas Rīgas un visas Latvijas metropolīts (miris 1955. gadā)
 1877. gads — Andrē Mažino (André Maginot), franču politiķis (miris 1932. gadā)
 1888. gads — Oto Šterns (Otto Stern), ebreju izcelsmes Vācijas un ASV fiziķis (miris 1969. gadā)
 1890. gads — Ronalds Fišers (Ronald Fisher), angļu statistiķis un ģenētiķis (miris 1962. gadā)
 1892. gads — Zelma Cēsniece-Freidenfelde, latviešu ārste un politiķe (mirusi 1929. gadā)
 1899. gads — Rūdolfs Ūdris, latviešu ķīmiķis (miris 1949. gadā)
 1905. gads — Osvalds Keps (Osvald Käpp), grieķu-romiešu un brīvā stila igauņu cīkstonis (miris 1995. gadā)
 1908. gads:
 Ferencs Fleks (Ferenc Fleck), ungāru šaha problēmists (miris 1994. gadā)
 Ūrass Sārnivāra (Uuras Saarnivaara), somu luterāņu mācītājs un profesors (miris 1998. gadā)
 1915. gads — Mārtiņš Zaurs, latviešu tēlnieks (miris 1998. gadā)
 1925. gads — Hals Holbruks (Hal Holbrook), ASV aktieris (miris 2021. gadā)
 1929. gads — Alehandro Hodorovskis (Alejandro Jodorowsky), Čīlē dzimis Ukrainas ebreju izcelsmes filmu režisors
 1936. gads — Džims Brauns (Jim Brown), ASV amerikāņu futbola spēlētājs (miris 2023. gadā)
 1938. gads — Mjagmarsurens Lhamsurengīns (Лхамсүрэнгийн Мягмарсүрэн), Mongolijas šahists
 1946. gads:
 Mārcis Cīrulis, latviešu ārsts un politiķis
 Dzintra Klētniece, latviešu teātra un kino aktrise un režisore (mirusi 2016. gadā)
 1950. gads — Alberts Šimens (Albertas Šimėnas), lietuviešu ekonomists un politiķis
 1952. gads — Vlads Brazjūns (Vladas Braziūnas), lietuviešu rakstnieks, dzejnieks un tulkotājs
 1954. gads — Judzi Takada (高田 裕司), japāņu brīvā stila cīkstonis
 1955. gads:
 Viktors Hatuļevs, Latvijas hokejists (miris 1994. gadā)
 Mo Jaņs (莫言), ķīniešu rakstnieks
 1956. gads — Nīna Heiberga (Nina Høiberg), dāņu šahiste
 1960. gads — Igors Gamula (Игорь Васильевич Гамула), PSRS futbolists, futbola treneris
 1961. gads — Andrejs Korotajevs (Андрей Витальевич Коротаев), krievu sociologs, demogrāfs, ekonomists un antropologs
 1963. gads — Maikls Džordans (Michael Jordan), ASV basketbolists
 1965. gads — Maikls Bejs (Michael Bay), amerikāņu kinorežisors
 1966. gads:
 Kvortons (Quorthon), zviedru mūziķis (miris 2004. gadā)
 Lūks Robiteils (Luc Robitaille), kanādiešu hokejists
 1968. gads — Kristians Neanders (Christian Neander), vācu ģitārists, producents un komponists
 1969. gads — Tunvīrs Mohjudins Džillani (Tunveer Mohyuddin Gillani), pakistāniešu šahists
 1970. gads — Aldis Adamovičs, latviešu pedagogs un politiķis
 1971. gads:
 Denīza Ričardsa (Denise Richards), ASV aktrise un modele
 Vasils Spasovs (Васил Спасов), bulgāru šahists
 1972. gads:
 Billijs Džo Ārmstrongs (Billie Joe Armstrong), ASV mūziķis
 Ralfijs Mejs (Ralphie May), ASV stand-up komiķis un aktieris (miris 2017. gadā)
 1976. gads — Almīra Skripčenko (Almira Skripchenko), Moldovā dzimusi Francijas šahiste
 1978. gads — Kaspars Lācis, latviešu sporta žurnālists (miris 2020. gadā)
 1980. gads — Tomāšs Rolineks (Tomáš Rolinek), čehu hokejists
 1981. gads:
 Džozefs Gordons-Levits (Joseph Gordon-Levitt), ASV aktieris un režisors
 Parisa Hiltone (Paris Hilton), modele un dziedātāja
 1982. gads — Adrianu Leite Ribeiru (Adriano Leite Ribeiro), Brazīlijas futbolists
 1984. gads — Marcins Gortats (Marcin Gortat), poļu basketbolists
 1985. gads:
 Guntis Džeriņš, latviešu hokejists
 Štefans Ružička (Štefan Ružička), slovāku hokejists
 1988. gads:
 Mihaels Frolīks (Michael Frolík), čehu hokejists
 Andrejs Kostjuks, Latvijas futbolists
 Krutika Nadiga (Kruttika Nadig), indiešu šahiste
 Daniils Turkovs, Latvijas futbolists
 1989. gads — Rebeka Adlingtona (Rebecca Adlington), angļu peldētāja
 1991. gads — Eds Šīrans (Ed Sheeran), angļu dziedātājs
 1993. gads:
 Elhaida Dani (Elhaida Dani), albāņu dziedātāja
 Ģirts Feldbergs, latviešu peldētājs
 Marks Markess (Marc Márquez), spāņu šosejas motobraucējs
 1995. gads — Medisona Kīsa (Madison Keys), amerikāņu tenisiste
 1997. gads — Zeki Čeliks (Zeki Çelik), turku futbolists
 2002. gads — Kellija Sildaru (Kelly Sildaru), igauņu frīstaila slēpotāja
 2004. gads — Stefans Pogosjans (Стефан Погосян), krievu šahists

Miruši 
 440. gads — Mesrops Maštocs (Մեսրոպ Մաշտոց), armēņu mūks, teologs un lingvists (dzimis 361. vai 362. gadā)
 1600. gads — Džordāno Bruno (Giordano Bruno), itāļu filozofs un mistiķis (dzimis 1548. gadā)
 1673. gads — Moljērs (Molière), franču dramaturgs, aktieris, teātra darbinieks (dzimis 1622. gadā)
 1784. gads — Johans Georgs Švarcs (Johann Georg Schwartz), vācu cilmes krievu izglītības darbinieks (dzimis 1751. gadā)
 1789. gads — Baltazars fon Bergmanis (Balthasar von Bergmann), vācbaltiešu jurists un rakstnieks (dzimis 1736. gadā)
 1806. gads — Ernests Johans Bīnemanis (Ernst Johann Bienemann), latviešu cilmes izgudrotājs (dzimis 1753. gadā)
 1827. gads — Johans Heinrihs Pestaloci (Johann Heinrich Pestalozzi), Šveices pedagogs un filantrops (dzimis 1746. gadā)
 1856. gads — Heinrihs Heine (Christian Johann Heinrich Heine), vācu dzejnieks un žurnālists (dzimis 1797. gadā)
 1875. gads:
 Frīdrihs Vilhelms Argelanders (Friedrich Wilhelm Argelander), vācu astronoms (dzimis 1799. gadā)
 Atis Kronvalds, latviešu publicists, valodnieks, pedagogs (dzimis 1837. gadā)
 1894. gads — Pauls Jordans (Paul Jordan), vācbaltiešu izcelsmes vēsturnieks un statistiķis (dzimis 1825. gadā)
 1905. gads — Sergejs Aleksandrovičs (Сергей Александрович), Krievijas valsts darbinieks (dzimis 1857. gadā)
 1906. gads — Frenks Hili (Frank Healey), britu šahists un šaha problēmists (dzimis 1828. gadā)
 1909. gads — Džeronimo (Goyaałé), apaču bedonkohu kara virsaitis (dzimis 1829. gadā)
 1918. gads — Milans Neraličs (Milan Neralić), horvātu—serbu paukotājs (dzimis 1875. gadā)
 1919. gads — Marijs Mārbls (Murray Marble), amerikāņu šaha problēmists (dzimis 1885. gadā)
 1920. gads — Voldemārs Āziņš, latviešu komandieris Sarkanajā armijā (dzimis 1895. gadā)
 1927. gads — Frānsiss Leins (Francis Lane), amerikāņu vieglatlēts, olimpiskās bronzas medaļas ieguvējs (dzimis 1874. gadā)
 1934. gads:
 Alberts I (Albert I), Beļģijas karalis (dzimis 1875. gadā)
 Zīgberts Tarrašs (Siegbert Tarrasch), ebreju tautības Vācijas šahists (dzimis 1862. gadā)
 1935. gads:
 Vincs Mickevičs-Kapsuks (Vincas Mickevičius-Kapsukas), lietuviešu boļševiku līderis (dzimis 1880. gadā)
 Jēkabs Stumbergs, latviešu jurists un publicists (dzimis 1866. gadā)
 1948. gads — Haims Jichaks Blohs Hakoens (חיים יצחק בלוך הכהן), Lietuvā dzimis ASV rabīns (dzimis 1865. gadā)
 1952. gads — Anri Rinks (Henri Rinck), Francijas šahists (dzimis 1870. gadā)
 1964. gads:
 Mozess Volfs Goldbergs (Moses Wolf Goldberg), ebreju izcelsmes igauņu/šveiciešu/amerikāņu ķīmiķis (dzimis 1905. gadā)
 Sirils Kippings (Cyril Kipping), angļu šaha problēmists (dzimis 1891. gadā)
 1966. gads — Hanss Hofmanis (Hans Hofmann), vācu izcelsmes ASV gleznotājs (dzimis 1880. gadā)
 1969. gads — Jānis Lavenieks, latviešu ģenerālis (dzimis 1890. gadā)
 1970. gads:
 Šmuels Josefs Agnons (שמואל יוסף עגנון), ebreju rakstnieks (dzimis 1888. gadā)
 Alfrēds Ņūmens (Alfred Newman), amerikāņu komponists un diriģents (dzimis 1901. gadā)
 1981. gads — Arvīds Kalniņš, latviešu ķīmiķis un sabiedriskais darbinieks (dzimis 1894. gadā)
 1982. gads — Lī Strasbergs (Lee Strasberg), amerikāņu teātra pedagogs (dzimis 1901. gadā)
 1986. gads — Džidu Krišnamūrti (జిడ్డు కృష్ణమూర్తి), Indijas filozofs, dzejnieks un garīgais sludinātājs (dzimis 1895. gadā)
 1991. gads — Ūlavs V (Olav V), Norvēģijas karalis (dzimis 1903. gadā)
 1998. gads — Ernsts Jingers (Ernst Jünger), vācu rakstnieks (dzimis 1895. gadā)
 2005. gads — Omars Sivori (Omar Sívori), Itālijas un Argentīnas futbolists (dzimis 1935. gadā)
 2007. gads — Jurga Ivanauskaite (Jurga Ivanauskaitė), lietuviešu rakstniece, māksliniece (dzimusi 1961. gadā)
 2016. gads — Andžejs Žulavskis (Andrzej Żuławski), poļu kinorežisors (dzimis 1940. gadā)
 2017. gads:
 Rihards Kondratovičs, latviešu biologs un akadēmiķis (dzimis 1932. gadā)
 Toms Rīgens (Tom Regan), ASV filozofs (dzimis 1938. gadā)
 2019. gads — Antons Justs, Romas katoļu Jelgavas diecēzes bīskaps (dzimis 1931. gadā)
 2021. gads — Rašs Limbo (Rush Limbaugh), amerikāņu radio žurnālists (dzimis 1951. gadā)
 2022. gads — Romāns Apsītis, latviešu jurists un politiķis (dzimis 1939. gadā)

Svētku un atceres dienas 
 Neatkarības diena (Kosova)

Atsauces 

Februāris